การะเกด (นักร้อง)

การะเกด หรือ ธรรมพร จูมจัตุรัส (เกิด 29 กุมภาพันธ์ พ.ศ. 2531 ) อดีตเป็นนักร้องลูกทุ่งหญิงชาวไทย เคยเป็นศิลปินสังกัดอาร์สยาม มีผลงานเป็นที่รู้จักมากมาย อาทิ วันที่อกหัก, ผิดไหมรักเขา, สายลมแห่งรัก, ลูกสาวหล่า, ซังความสงสาร, วีรบุรุษสุดที่รัก, สาวภูธรออนไลน์, ทวงสัญญา เป็นต้นที่มีผลงานเพลงมาแล้ว 4 ชุด และมีผลงานเป็นที่รู้จักหลายเพลง

**ประวัติ**
เธอเกิดวันที่ 29 กุมภาพันธ์ พ.ศ. 2531 เกิดที่จังหวัดชัยภูมิ เป็นบุตรของนายเสรี และนางบัญญัติ จูมจัตุรัส การะเกดมาจากครอบครัวที่มีฐานะปานกลาง มีพ่อเป็นนักการภารโรง และแม่เป็นแม่ค้าขายอาหารในโรงเรียนจัตุรัสวิทยาคาร พ่อของเธอชื่นชอบเพลงลูกทุ่งมากๆ และมักพาเธอไปประกวดร้องเพลงตามเวทีต่างๆ พ่อของเธอเขียนเพลงลูกทุ่งไว้เยอะมาก และอยากทำอัลบั้มให้ลูกสาวเพื่อนำเสนอค่ายเพลง แต่เธอยังไม่พร้อม เพราะอยากเรียนหนังสืออย่างเดียว และไม่คิดเอาดีด้านการร้องเพลง ระหว่างนั้นพ่อของเธอได้จัดตั้งวิทยุชุมชนขึ้น เธอจึงหันไปจัดรายการวิทยุเพื่อหารายเสริมระหว่างเรียน โดยเธอจัดรายการอยู่ที่วิทยุชุมชนจัตุรัส จังหวัดชัยภูมิ คลื่น FM 95.0 MHz. โดยช่วงแรกจัดรายการแนวเพลงสตริง ส่วนช่วงที่สองจัดรายการ เพลงลูกทุ่งและเป็นการพูดคุยสื่อสาร ข่าว สาระ เรื่องราวที่อยู่ในท้องถิ่น

**เข้าสู่วงการ**
ก่อนมาเป็นนักร้อง การะเกดเคยแต่เดินสายประกวดร้องเพลงลูกทุ่งอยู่แถวบ้านเท่านั้น เธอเคยคว้ารางวัลชนะเลิศ และรองชนะเลิศการประกวดขับร้องเพลงไทยลูกทุ่งของจังหวัดชัยภูมิ แต่การที่เธอชนะมาทุกเวที จึงถูกคู่แข่งต่อว่า และถูกกรรมการกลั่นแกล้ง จึงทำให้เธอท้อ และเลิกประกวดไป ทั้งยังไม่กล้าประกวดเวทีใหญ่ด้วย ความฝันที่จะได้เป็นนักร้องก็พลอยหมดตามไปด้วย แต่วันหนึ่ง คุณ(เหน่ง) จิระวัฒน์ ปานพุ่ม ผู้บริหารค่ายรักษ์ไท ในเครือบริษัทอาร์สยามได้ไปพบเพื่อน (คุณชวาลา ชัยมีแรง) ซึ่งเป็นนายสถานีวิทยุที่ชัยภูมิ ซึ่งการะเกดทำงานเป็นดีเจจัดรายการอยู่ หลังเปิดวิทยุในรถแล้วได้ยินเสียงการะเกดจัดรายการอยู่ และรู้สึกชอบเพราะน้ำเสียงน่ารักดี หลังการพูดคุยก็มีการชวนไปเป็นนักร้องในสังกัดและ จากเหตุการณ์การพบปะกันที่ค่อนข้างบังเอิญ ก็เลยกลายมาเป็นชื่อของผลงานชิ้นแรกของการะเกด คือ ชุด สายลมแห่งรัก เนื่องจากผลงานชุดนี้มีเพลงรักอยู่เต็มชุดและงานชุดนี้เกิดขึ้นหลังจากที่ผู้บริหารค่ายขับรถตามเสียงของนักร้องมาตามสายลมนั่นเอง การะเกดมีผลงานเพลงชุดแรกขณะที่กำลังเรียนอยู่ชั้น ม.5

**ศิลปินอิสระ**
ในเดือนกรกฎาคม พ.ศ. 2548 ธรรมพรได้เซ็นสัญญากับอาร์สยาม ในสังกัดอาร์เอส และออกอัลบั้มเดี่ยวทั้งหมด 4 อัลบั้ม ก่อนที่จะหมดสัญญาลง เมื่อปี พ.ศ. 2561 ต่อมาได้หมดสัญญากับค่ายอาร์สยามในปี พ.ศ. 2561 และหลังจากนั้นจึงผันตัวเป็นนักแสดงและศิลปินอิสระ

**ผลงานเพลง**

**สังกัด อาร์ สยาม**

**ชุดที่ 1 สายลมแห่งรัก (15 กรกฎาคม 2548)**
#วันที่อกหัก
#ผิดไหมรักเขา
#เพื่อวันพร้อมหน้า
#ดาวดวงเดียวกัน
#สายลมแห่งรัก
#หลักสูตรหัวใจ
#อยากสั่นในอ้อมกอดอ้าย
#ยิ้ม
#ได้แค่เหมือน
#คึดฮอดกันบ่

**ชุดที่ 2 เจ็บซ้ำเพราะคำอ้าย (28 กันยายน 2549)**
#เจ็บซ้ำเพราะคำอ้าย
#ลูกสาวหล่า
#ขอพบอ้ายเทือสุดท้าย
#บ้านเฮา
#เจ็บที่เนิ่นนาน
#ทดสอบหัวใจ
#โทรกลับที
#โฮมบุญเมือบ้าน
#อัศจรรย์เมืองลาว
#หัวใจสาวมั่น

**ชุดที่ 3 อยากเป็นคนที่โดนอ้ายฮัก (27 มีนาคม 2551)**
#อยากเป็นคนที่โดนอ้ายฮัก
#คิดถึงฉันบ้างไหม
#ซังความสงสาร
#ซ่อนไว้ในคำปรึกษา
#พี่บ่าวสาวหล่า
#เหตุผลของคนกลาง
#ผู้สาวไทบ้าน
#รอพี่ที่ทุ่งดอกจาน
#คนกำลังมีความรัก
#มหา' ลัยชายใจเดียว

**ชุดที่ 4 การะเกดกลางฝน (25 มิถุนายน 2552)**
#โทรมา…ในฐานะอะไร
#อย่าว่าหนูเด้อ
#การะเกดกลางฝน
#คำรักมักง่าย
#โทษที…ไม่รู้มีแฟน
#ลมวอย ๆ ยังคอยเธอ
#รบกวนคนมีคู่
#แอบรักแอบมิสคอลล์
#กุญแจตกดอกสุดท้าย
#ฝันเปื้อนปูน

**ซิงเกิล**
 วีรบุรุษสุดที่รัก (2554)- สาวเฉียงเหนือ (2554)- นาทีที่ถูกทิ้ง (2554)- เว้ากับพี่ขอกับแม่- สาวภูธรออนไลน์ (2556)- ทวงสัญญา (2560)

**ผลงานร่วมศิลปินอื่น**

**ลูกของพ่อ (2549)**
# ลูกของพ่อ รวมศิลปิน
# ไผ่รวมกอ รวมศิลปิน
# อย่าทำให้พ่อร้องไห้ ศิลปิน ปาน ธนพร ร้องคู่กับ โป่ง ปฐมพงศ์
# คิดถึงพ่อ ศิลปิน แดน วรเวช ร้องคู่กับ ฟลุค จิตรกร
# พอเพียง-เพียงพอ ศิลปิน ศร - วิด ไฮเปอร์ - โบวี่
# อยากเข้มแข็งเหมือนพ่อ ศิลปิน ดัง พันกร ร้องคู่กับ ตอง ภัครมัย
# บอกด้วยใจ ฟังด้วยใจ ศิลปิน ลิเดีย ร้องคู่กับ Amary
# ลูกไม้ใต้ต้น (เราสามคนยังเก็บตะวัน) ศิลปิน แก้ว - เกด - เกียร์ พลางกูร
# พรของพ่อ ศิลปิน พ่อ - บีม
# ทำดีให้พ่อดู ศิลปิน 3 Diff, อาหรั่ง, Pup, ฝ้าย, Calyn และ JNE1.

**อาร์สยาม 5 ปีทอง พี่น้องร้องเพลงรัก	 (2550)**
อัลบั้มพิเศษ อาร์สยาม 5 ปีทอง พี่น้องร้องเพลงรัก เป็นโปรเจกต์พิเศษในโอกาสครบรอบ 5 ปี ของค่าย อาร์สยาม เป็นการรวมตัวกันของศิลปินอาร์สยาม ทั้งหมดกว่า 32 ชีวิต ซึ่งอัลบั้มนี้มีทั้งหมด 2 ชุด การะเกด อยู่ชุดที่ 2
# เดือนสิบสองน้องสิรอ ศิลปิน ชัย ศิริชัย ร้องคู่กับ การะเกด
# สัญญารักเล่นเล่น ศิลปิน สนุ๊ก สิงห์มาตร ร้องคู่กับ เจี๊ยบ กนกพร พรหมมณี
# รับโทรศัพท์แนอ้าย ศิลปิน เอ ทัธกร ร้องคู่กับ การะเกด
# ขี้ดื้อหลายอ้ายรับบ่ได้ ศิลปิน แมน มอเตอร์ไซค์ ร้องคู่กับ เจี๊ยบ กนกพร พรหมมณี
# ทางไกลวัดใจคน ศิลปิน หนู มิเตอร์ ร้องคู่กับ หญิง ธิติกานต์
# รักโทน โทน ศิลปิน นพรัตน์ ไม้หอม ร้องคู่กับ ใหม่ สาวภา 
# โหลดเพลงรอสาย...ไว้เพื่อเธอ ศิลปิน บั๊มพ์ ณรงค์กลต ร้องคู่ หญิง ธิติกานต์
# ความรักเข้าตา 24 ชั่วโมง ศิลปิน วิว ชัชวาล ร้องคู่กับ น้องอายส์ ศศิตา
# สบตา ศิลปิน เอ ทัธกร ร้องคู่กับ ใหม่ สาวภา 
# รู้จนได้ ศิลปิน ปีเตอร์ โฟดิฟาย ร้องคู่กับ คู่แฝด เล็ก-ใหญ่

**ลูกทุ่งอันปลั๊ก (2555)**
อัลบั้มพิเศษ ลูกทุ่งอันปลั๊ก เป็นการนำบทเพลงลูกทุ่งที่เคยโด่งดังและได้รับความนิยมในอดีตกลับมาถ่ายทอดใหม่ผ่านน้ำเสียงศิลปินทั้งหมด 7 ศิลปิน นำโดย หนู มิเตอร์ อาร์สยาม,กุ้ง สุธิราช อาร์สยาม,วิรดา วงศ์เทวัญ อาร์สยาม,บิว กัลยาณี อาร์สยาม,แคท รัตกาล อาร์สยาม,การะเกด อาร์สยาม และ เอ็กซ์ อาร์สยาม
# ลูกทุ่งลูกไทย รวมศิลปิน
# รักนี้มีกรรม ศิลปิน กุ้ง สุธิราช อาร์สยาม
# รักพี่ไข่นุ้ย ศิลปิน บิว กัลยาณี อาร์สยาม
# รักเธอทุก พ.ศ. ศิลปิน วิรดา วงศ์เทวัญ อาร์สยาม
# สาวยโสธร ศิลปิน หนู มิเตอร์ อาร์สยาม
# คนดีของฉัน ศิลปิน แคท รัตกาล อาร์สยาม
# ที่รักเรารักกันไม่ได้ ศิลปิน การะเกด อาร์สยาม (ต้นฉบับ เรียม ดาราน้อย)
# อกหักซ้ำบ๊อยบ่อย ศิลปิน เอ็กซ์ อาร์สยาม
# เค้าเกลียดตัวแล้วย่ะ ศิลปิน บิว กัลยาณี อาร์สยาม,แคท รัตกาล,วิรดา วงศ์เทวัญ และ การะเกด อาร์สยาม (ต้นฉบับ ดวงใจ เมืองสิงห์)
# จอมแก่น ศิลปิน หนู มิเตอร์,กุ้ง สุธิราช และ เอ็กซ์ อาร์สยาม

**คอนเสิร์ต**
 คอนเสิร์ต ลูกทุ่งเฟสติวัล 10ปี อาร์สยาม เซ็นทรัล พระราม๒ (2554)

**อ้างอิง**

**แหล่งข้อมูลอื่น**
 karaked
หมวดหมู่:บุคคลที่เกิดในปี พ.ศ. 2531
หมวดหมู่:บุคคลที่ยังมีชีวิตอยู่
หมวดหมู่:นักร้องลูกทุ่งไทย
หมวดหมู่:นักร้องลูกทุ่งหญิงชาวไทย
หมวดหมู่:นักแต่งเพลงลูกทุ่ง
หมวดหมู่:นักดนตรีหมอลำ
หมวดหมู่:บุคคลจากอำเภอจัตุรัส
หมวดหมู่:คนที่เกิดวันที่ 29 กุมภาพันธ์